Prefektur Osaka

yaiku kutha ing wewengkon Kansai, Jepang. Saliyané minangka kutha krajan Prefektur Osaka, kutha iki dikukuhaké minangka salah siji Kota Terpilih dhedhasar Undang-Undang Otonomi Lokal. Osaka yaiku kutha kang duwé pendhudhuk nomer telu ing Jepang sawisé Tokyo lan Yokohama. Kutha iki dumunung ing pulo Honshu, ing lambé kali Yodo ing Lempongan Osaka. Osaka yaiku kutha gedhé dhéwé ing kawasan Keihanshin minangka pusat indhustri lan pelabuhan kanggo laladan metropolitan Osaka-Kobe-Kyoto. Ing sisih wétan, Osaka duwé tangga Kyoto lan Nara, lan ing sisih kulon karo kutha Kobe.

Keihanshin yaiku wewengkon metropolitan kang duwé pendhudhuk paling akèh nomer loro ing Jepang, lan salah siji wewengkon metropolitan paling akèh ing dunya kanthi jumlah pendhudhuk sakiwa-tengené 18 juta, lan wewengkon metropolitan gedhé dhéwé nomer loro ing Jepang adhadhasar PDB lan wewengkon metropolitan gedhé dhéwé nomer pitu ing dunya.

Osaka yaiku metropolis banyu kang dikenal kanthi kali-kaliné lan cacahing kreteg paling akèh ing Jepang. Ana 2 pusat kutha ing Osaka, yaiku Umeda ing sisih lor lan Namba ing sisih kidul. Sakloron pusaté kutha iki dihubungaké déning dalan utama kang jenengé Midosuji. Kantor-kantor perdagangan, bank, lan konglomerat Jepang lumrahé duwé pusat ing kiwa-tengené dalan Midosuji. Dalan Midosuji dikenal kanthi tetingalané godhong-godhong wit ginkgo kang nguning ing mangsa gogrog.

Sajarah 

Ing jaman biyèn, Osaka kang dikenal minangka Naniwa wis dadi lawang gerbang perdagangan internasional kawit sakiwa-tengené abad ka-5. Pelabuhan Naniwazu minangka lawang mlebuné nalika ana ing Jepang kuna ing periode Tumulus (709 AD) nalika perdagangan karo Tiongkok lan ujung Koréa ngrengkuh puncaké.

Minangka kutha pelabuhan, peran Naniwazu yaiku minangka pusat transportasi. Saka gudhang-gudhang gedhé kang ana ing Naniwazu, barang dagangan diangkud lumantar sungai Yodo anuju kutha krajan kang nalika iku dumuning ing Nara lan candhaké dipindah ing Kyoto.

Cathetan sikil